FORMAI PRITARTA

2014–2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2018 m. liepos 20 d. posėdžio protokolu Nr. 2 (41).

Projekto dalyvių informacijos administravimo instrukcijos

9 priedas

**ATMINTINĖ DĖL ASMENS DUOMENŲ**

* ***Kodėl prašome pateikti asmens duomenis?***

Jūs dalyvaujate projekto veikloje, kuri yra finansuojama iš ES fondų lėšų, už renginio išlaidas ir projekto rezultatus yra atsiskaitoma Europos Komisijai. Pagal Europos Komisijos reikalavimus[[1]](#footnote-1), Lietuva turi atsiskaityti dėl projektuose dalyvaujančių asmenų priklausymo įvairioms grupėms (atitinkamai yra sudaryta Jums pateikta anketa) ir turi būti užtikrinta galimybė identifikuoti tikrai egzistuojantį asmenį.

* ***Kokiais tikslais bus naudojami asmens duomenys?***
  + Projekto priežiūros (vertinant projekto išlaidas ir rezultatus, projekto mokymų efektyvumą);
  + Ataskaitų Europos Komisijai rengimo (naudojami apibendrinti nuasmeninti duomenys);
  + Socialinių tyrimų (naudojami nuasmeninti duomenys).
* ***Ar nuo 2018 m. gegužės 25 d. įsigaliojęs Bendrasis duomenų apsaugos reglamentas (toliau - BDAR) pakeitė asmens duomenų teikimo tvarką?***

Svarbiausia užtikrinti, kad asmenų duomenys yra tvarkomi turint aiškų teisinį pagrindą ir laikantis visų saugumo reikalavimų. Naujai įsigaliojęs BDAR šių aplinkybių nekeičia: asmens duomenų tvarkymo pagrindai išlieka tie patys, t. y. duomenys tvarkomi įgyvendinant oficialius įgaliojimus, numatytus teisės aktuose (BDAR 6 straipsnio 1 dalies e punktas: tvarkyti duomenis būtina siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas).

* ***Kaip užtikrinamas asmens duomenų saugumas?***
  + Prie asmens duomenų, kurie suvedami ir saugomi ES fondų informacinėje sistemoje (SFMIS2014), gali prieiti tik įgyvendinančių institucijų darbuotojai, kurie administruoja projektą. Visi darbuotojai yra pasirašę konfidencialumo įsipareigojimus. Darbuotojų veiksmai yra fiksuojami informacinėje sistemoje;
  + SFMIS2014 sistema yra nuolatos audituojama ir sertifikuojama duomenų saugos atžvilgiu;
  + Asmens duomenys tvarkomi vadovaujantis BDAR, Lietuvos Respublikos asmens duomenų teisinės apsaugos įstatymu, kitais LR Finansų ministerijos ir įgyvendinančių institucijų asmens duomenų tvarkymą reglamentuojančiais teisės aktais.
  + Asmens duomenys saugomi ne ilgiau nei to reikalauja duomenų tvarkymo tikslai, vėliau jie sunaikinami.

Dėkojame už bendradarbiavimą!

Kilus klausimams, prašome kreiptis į savo projektų vadovą.

1. 5

   * 2013 m. gruodžio 17 d. Europos Parlamento ir Tarybos reglamentas (ES) Nr. 1303/2013.
   * Projektų administravimo ir finansavimo taisyklės, patvirtintos 2014 m. spalio 8 d. Lietuvos Respublikos finansų ministro įsakymu Nr. 1K-316.

   [↑](#footnote-ref-1)